als_Latn dik_Latn sag_Latn
Pas kapitenit Stivën Xherrard edhe Frenk Lampard ka ndjekur shembullin e tij duke e mbyllur me kombëatren angleze
Mesfushori i Mançester Sitit, Frenk Lampard ka zyrtarizuar tërheqjen e tij nga kombëtarja angleze. Pas 106 ndeshjesh dhe 29 golash me “Tre Luanët” Frenk Lampard ka vendosur ta mbyllë me përfaqësuesen angleze. Ai ka pasuar kapitenin Stivën Xherrard, i cili vetëm pak javë më parë deklaroi tërheqjen nga Anglia. Frenk Lampard është një nga veteranët dhe legjendat e kombëtares angleze. Ai i ka shërbyer për më shumë se 15 vjet “Tre Luanëve”.
Ai debutoi me Anglinë në vitin 1999 në një ndeshje në tetor kundër Belgjikës në “Stadium of Light” të Sandërlendit, ndërsa kampionati botëror në Brazil ka qenë i fundit për të me fanellën e bardhë. Lamtumira e tij ishte e pritshme, ndonëse pas kalimit tek Siti në formë huazimi ishte krijuar përshtypja se ai do të vijonte edhe një vit me ekipin e Hoxhsonit. Duke folur përpara mediave Frenk Lampard ka deklaruar:
“Jam i nderuar, jam krenar që i kam shërbyer kombëtares angleze për 15 vjet. Por ka ardhur momenti për të bërë publik vendimin tim për t’u tërhequr. Ka qenë një vendim i vështirë për të cilin jam menduar që që nga Kupa e Botës. Mendoj se kam marrë vendimin e duhur, pasi duhet t’i kushtoj më shumë kohë familjes sime dhe karrierës në klubin tim. Dua të falënderoj të gjithë trajnerët me të cilët kam punuar, të gjithë lojtarët me të cilët kam pasur nderin të luaj dhe mbi të gjitha dua të falënderoj të gjithë tifozët.” Lampard ka debutuar me Anglinë në tetor 1999 në fitoren 2-1 ndaj Belgjikës, ndërsa golin e parë e ka shënuar në gusht 2003 në miqësoren ndaj Kroacisë të fituar 3-1.
als_Latn als_Latn als_Latn als_Latn